text: Ingen lønforhøjelse til SE-bestyrelse
  25 april 2014 kl. 04.06
  Torsdag aften sagde et flertal på repræsentantskabsmødet i energiselskabet SE nej til en klækkelig lønforhøjelse til bestyrelsen, der havde foreslået en stigning på 40 procent.
  SE's bestyrelse havde selv besluttet at lade honorarerne for deres arbejde stige med 40 procent, så formand Jens Bahne Jørgensen skulle have 550.000 kroner i årligt honorar mod hidtil 365.00 kroner. De 12 menige medlemmer skulle stige fra 100.000 kroner til 150.000 kroner.
  Det blev der imidlertid sat en stopper for i aftes på repræsentantskabsmødet i Vojens. Fremover skal repræsentantskabet godkende lønstigninger til bestyrelsen, der dog selv kan indstille størrelsen.
  